smcproject/ml-wiki-sentences huggingface dataset:
കുളി നിർബന്ധമാവുന്നതിനെ വലിയ അശുദ്ധി എന്ന് പറയുന്നു.
സംയോഗത്തിലൂടെ യും സ്ഖലനത്തിലൂടെയും കുളി നിർബന്ധമാവൂന്നു.
ഖുർ ആനിൽ അല്ലാഹു പറയുന്നു.
“ സത്യവിശ്വാസികളേ, നിങ്ങൾ നമസ്കാരത്തിനു ഒരുങ്ങിയാൽ, നിങ്ങളുടെ മുഖങ്ങളും, മുട്ടുവരെ രണ്ട് കൈകളും കഴുകുകയും, നിങ്ങളുടെ തല തടവുകയും, നെരിയാണിവരെ രണ്ടു കാലുകൾ കഴുകുകയും ചെയ്യുക. നിങ്ങൾ ജനാബത്ത് (വലിയ അശുദ്ധി) ബാധിച്ചവരായാൽ (കുളിച്ച്) ശുദ്ധിയാവുക. നിങ്ങൾ രോഗികളാവുകയോ യാത്രയിലാവുകയോ ചെയ്താൽ, അല്ലെങ്കിൽ മലമൂത്രവിസർജനം കഴിഞ്ഞ് വരികയോ, നിങ്ങൾ സ്ത്രീകളുമായി സംസർഗ്ഗം നടത്തുകയൊ ചെയ്തിട്ട്,  വെള്ളം കിട്ടാതെ വരികയൊ ചെയ്താൽ, ശുദ്ധമായ ഭൂമുഖം തേടിക്കൊള്ളുക. നിങ്ങൾക്ക് ഒരു ബുദ്ധിമുട്ടും വരുത്തിവെക്കണമെന്ന് അല്ലാഹു ഉദ്ദേശിക്കുന്നില്ല്ല.എന്നാൽ നിങ്ങളെ ശുദ്ധീകരിക്കണമെന്നും, അവന്റെ അനുഗ്രഹം നിങ്ങൾക്ക് പൂർത്തിയാക്കിത്തരണമെന്നും അവൻ ഉദ്ദേശിക്കുന്നു. നിങ്ങൾ നന്ദിയുള്ളവരായേക്കാം. ”
— വി.ഖു 05:006 വുദുവിന്റെ രൂപം
വെള്ളമെടുത്ത് മൂന്ന് പ്രാവശ്യം മുൻ കൈ കഴുകുക.
മൂക്കിലും വായിലും വെള്ളം കേറ്റിചീറ്റുക.
മുഖം മുടിമുതൽ താടിവരെ കഴുകുക.
രണ്ടു കയ്യും മുട്ടോട് കൂടി കഴുകുക.
തല മുഴുവനും ഒരു പ്രാവശ്യം മാത്രം തടവുക.
ചെവി രണ്ടും തടവുക.
കാൽ രണ്ടും നെരിയാണിക്ക് താഴെയായി കഴുകുക.
നിസ്കാരത്തിന്റെ രൂപം നമസ്ക്കാരസമയം പ്രദർശിപ്പിക്കുന്ന പട്ടിക I. സുബ്‌ഹി, II.
ദുഹർ, III.
അസർ, IV.
മഗ്‌രിബ്, V. ഇശാ ഈജിപ്തിലെ കൈറോയിലെ ഒരു നിസ്കാരം.1865ലെ ചിത്രം
[ഖിബ്‌ല] നേരെ നിന്ന് അല്ലാഹുവിനു വേണ്ടി ഇന്ന നിസ്കാരം നിർവ്വഹിക്കുന്നു എന്ന് കരുതുന്നതോടുകൂടി നിസ്ക്കാരത്തിൽ പ്രവേശിക്കുന്നു.
ശേഷം ഖുർആനിലെ ഫാത്തിഹ സൂറത് മന:സ്സാന്നിധ്യത്തോടെ പാരായണം ചെയ്യുന്നു.
അതിനു ശേഷം കൈ രണ്ടും കാൽ മുട്ടിൽ ഊന്നി കുനിഞ്ഞു നിൽക്കുന്നു.
( റുകൂഅ് ).
പിന്നെ നിവർന്ന് നിൽക്കുക( ഇഅ്തിദാൽ ).
തുടർന്ന് നെറ്റി മൂക്ക് കൈവിരലുകളുടെ പള്ള മുട്ട് കാൽ വിരലുകളുടെ പള്ള എന്നിവ ഭൂമിയിൽ വെക്കുന്നു( സുജൂദ് ).
പിന്നീട് വലത്തെകാൽവിരല് നാട്ടിനിർത്തി ഇടത്തെ കാൽ പരത്തിവച്ച് അതിന്മേൽ ഇരിക്കുന്നു.
വീണ്ടും ഒരു പ്രാവശ്യം സുജൂദ് ചെയ്യുക.
ഇതിനെ ഒരു റകഅത്ത് എന്ന് പറയുന്നു.
ഇവ ഓരോന്നിന്റെയും ഇടയിൽ അടക്കം പാലിക്കേണ്ടതാണ്.
നിസ്കാരം അവസാനിക്കുമ്പോൾ രണ്ട് സുജൂദിനിടയിൽ ഇരിക്കുന്നത് പോലെ ഇരുന്ന് മുഖം രണ്ട് ഭാഗത്തേക്കും തിരിച്ച് സലാം പറഞ്ഞ് നിസ്കാരത്തിൽ നിന്നും വിരമിക്കുന്നു.
നമസ്ക്കാരങ്ങളിൽ ഓരോ രണ്ട് റകഅത്ത് കഴിയുമ്പോഴും നമസ്ക്കാരം അവസാനിക്കുമ്പോഴും ഇരിക്കുന്നതിനെ അത്തഹിയ്യാത്ത് എന്ന് പറയുന്നു.
രണ്ട് റകഅത്തിൽ കൂടുതലുള്ള നിസ്കാരങ്ങളുടെ ഇടയിൽ രണ്ട് റകഅത്ത് കഴിയുമ്പോൾ ഒരു അത്തഹിയ്യാത്ത് നിർവ്വഹിക്കുന്നു.
നിർബന്ധ നമസ്കാരങ്ങളുടെ റകഅത്തുകൾ ഈ വിധമാണ്.
സുബഹി രണ്ട്, ളുഹർ നാല്, അസർ നാല്, മഗ്‌രിബ് മൂന്ന്, ഇശാ നാല്.
ഇത്രയുമാണ് നമസ്കാരത്തിന്റെ ചുരുങ്ങിയ രൂപം.
നിസ്കാരത്തിനിടയിൽ നിസ്കാരത്തിന്റെഓരോ ഭാഗത്തും പ്രാർത്ഥനകളും പ്രകീർത്തനങ്ങളും അറബിയിൽ അർത്ഥം ഗ്രഹിച്ച് ഉരുവിടൽ സുന്നത്താണ്.
മുഹമ്മദ് നബിയുടെ നമസ്കാരത്തിന്റെ രൂപം റുക്ന് എന്നാൽ ഒരു കാര്യത്തിന്റെ പൂർത്തീകരണത്തിന് അനിവാര്യവും അതിന്റെ തന്നെ ഭാഗവുമാണ്.
അതിന്റെ അഭാവത്തിൽ അതിനെ ആശ്രയിച്ചുകൊണ്ടുള്ള പ്രവൃത്തി അസാധുവാകും.
നമസ്കാരത്തിലെ കുനിഞ്ഞൂ നിൽകൽ(റുകൂഇ) ഇതിനുദാഹരമാണ്‌ ശർത്ത് എന്നാൽ റുക്ന് പോലെ തന്നെയാണ്‌.
എന്നാൽ അത് ആ പ്രവൃത്തിയുടെ വെളിയിലുള്ളതാണെന്ന് മാത്രം.
ഉദാഹരണം വുദു കഅബയെ അഭിമുഖീകരിക്കൽ നമസ്കാരത്തിനായി എഴുന്നേറ്റു നിന്നാൽ നിർബന്ധ നമസ്കാരമായാലും ഐച്ഛിക നമസ്കാരമായാലും എവിടയായിരുന്നാലും ഖിബ്‌ലയെ അഭിമുഖീകരിക്കൽ നമസ്കാരത്തിന്റെ റുക്നാണ്‌.
അതില്ലാതെ നിസ്കാരം ശരിയാവുകയില്ല.
കഠിനമായ യുദ്ധത്തിന്റെ അവസരത്തിലും അതിയായ ഭയത്തിന്റെ നമസ്കാരത്തിലും കഅബയെ അഭിമുഖീകരിക്കേണ്ട അനിവാര്യത ഒഴിവാക്കിയിട്ടുണ്ട്.
രോഗികളെ പോലെ ബുദ്ധിമുട്ട് അനുഭവിക്കുന്നവരെയും വാഹനത്തിലുള്ള നമസ്കാരസമയം കഴിഞ്ഞുപോകുമെന്ന് ഭയപ്പെടുന്നവരെയും അതിൽ നിന്നും ഒഴിവാക്കിയിട്ടുണ്ട് കഅബയെനേരിൽ കാണുന്നവർക്ക് അതിനെ നേരിട്ട് അഭിമുഖീകരിക്കൽ നിർബന്ധമാണ്‌.
സാധിക്കാത്തവർ അതിന്റെ ദിശയിലേക്ക് തിരിയേണ്ടതാണ്‌ മേഘം മൂടിയതിനാലോ മറ്റുവല്ല കാരണത്താലോ നേരായ ദിശകണ്ടെത്താനുള്ള പരിശ്രമത്തിനു ശേഷം ഖിബ്‌ലയുടെതല്ലാത്ത ദിശയിലേക്ക് തിരിഞ്ഞ് ആരെങ്കിലും നിസ്കരിച്ചാൽ, അവന്റെ നിസ്ക്കാരം സ്വീകാര്യമാണ്‌.
ശേഷം മറ്റൊരാൾ നേരായ ദിശ കാണിച്ചാൽ അവൻ അങ്ങോട്ട് തിരിയേണ്ടതാണ്‌.
നിറുത്തം (ഖിയാം) നിന്നുകൊണ്ട് നമസ്കരിക്കൽ നിർബന്ധമാണ്‌.
അതിയായ ഭയത്തിന്റെ അവസരത്തിൽ യാത്ര ചെയ്തു നമസ്കരിക്കൽ അനുവദീനീയമാണ്‌.
നിന്നു നമസ്ക്കരിക്കാൻ കഴിയാത്ത രോഗി സാധിക്കുമെങ്കിൽ ഇരുന്ന് അല്ലെങ്കിൽ ഒരു വശത്തേക്ക് ചരിഞ്ഞു കിടന്നു കൊണ്ടോ നമസ്കരിക്കേണ്ടതാണ്‌.
റുകൂഉം സുജൂദും തല കുനിച്ചു കൊണ്ട് നിർ‌വഹിക്കണം.
റുക്കുഇനെക്കാൾ കൂടുതൽ തലകുനിച്ചു കൊണ്ടു സുജൂദും ചെയ്യണം.
ഐച്ഛിക നമസ്ക്കാരം സഞ്ചരിച്ചു കൊണ്ടോ ഇരുന്നു കൊണ്ടോ നിർ‌വഹിക്കാവുന്നതാണ്‌.
ഇരുന്നുകൊണ്ട് നമസ്ക്കരിക്കുന്നയാൾക്ക്, സുജൂദ് ചെയ്യുന്നതിനു വേണ്ടി തറയിൽ നിന്നും ഉയർന്നു നിൽക്കുന്നവിധം വല്ലതും വെക്കാൻ പാടില്ല.
വാഹനത്തിലെ നമസ്കാരം കപ്പലിൽ അതുപോലുള്ളവാഹനത്തിലോ വെച്ച് നിർബന്ധനമസ്ക്കാരം നിർവ്വഹിക്കൽ അനുവദിനീയമാണ്‌.
വീഴുമെന്ന് ഭയമുണ്ടെങ്കിൽ ഇരുന്നുകൊണ്ട് നമസ്ക്കരിക്കൽ അനുവദിനീയമാണ്‌.
പ്രായാധിക്യം കാരണമോ ശരീരത്തിന്റെ ദുർബലത നിമിത്തമോ വടിയിന്മേലോ തൂണിന്മേലോ ചാരി നിന്നു നമസ്കരിക്കൽ അനുവദിയമാണ്‌.
നിരുത്തവും ഇരുത്തവും ഒരുമിച്ച് നിർവ്വഹിക്കൽ പ്രത്യേകിച്ച് കാരണമൊന്നുമില്ലാതെ തന്നെ രാത്രി നമസ്കാരം ഇരുന്നുകൊണ്ടും നിന്ന് കൊണ്ടും സമ്മിശ്രമായും നിർവ്വഹിക്കാവുന്നതാണ്‌.
അങ്ങനെ ചെയ്യുമ്പോൾ ഇരുന്നുകൊണ്ട് പാരായണം ചെയ്യുകയും റുകൂഇനു അല്പം മുൻപായി നിൽക്കുകയും പിന്നെ ബാക്കി സൂക്തങ്ങൾ നിന്നുകൊണ്ട് ഓതുകയും ശേഷം റുകൂഉം സുജൂദും ചെയ്യുകയും രണ്ടാം റകാഅത്തിൽ ഇതു തുടരുകയും ചെയ്യാവുന്നതാണ്‌.
ഇരുന്നുകൊണ്ട് നമസ്കരിക്കുകയാണെങ്ക
ിൽ ചമ്രം പടിഞ്ഞിരിക്കുകയോ സൗകര്യപ്രദമായ മറ്റേതെങ്കിലും രൂപത്തിൽ ഇരിക്കുകയോ ചെയ്യാം.
പാദ രക്ഷകൾ ധരിച്ചുകൊണ്ടുള്ള നമസ്കാരം
പാദ രക്ഷകൾ ധരിച്ച് നമസ്കരിക്കാൻ പാടില്ല , എന്നാൽ മയ്യത്ത് നിസ്കാരം പാദ രക്ഷ ധരിച്ച് പള്ളിയുടെ പുറത്ത് വച്ച് നമസ്കരിക്കാം.
സോക്സ് ധരിച്ച് നിസ്കരിക്കുന്നതിൽ വിരോധമില്ല.
വിവിധ തരം നമസ്കാരങ്ങൾ
ദിവസവും അനുഷ്ഠിക്കേണ്ട അഞ്ചു നേരത്തെ നിർബന്ധ നമസ്കാരങ്ങൾക്ക് പുറമെ പ്രത്യേക ദിനങ്ങളിലും അവസരങ്ങളിലും അനുഷ്ഠിക്കേണ്ട വിവിധ നമസ്കാരങ്ങളുണ്ട്.
സുന്നത്ത് നമസ്കാരങ്ങൾ
അഞ്ച് നേരമുള്ള നിർബന്ധ നമസ്കാരങ്ങൾക്ക് പുറമേ ഐഛികമായി അനുഷ്ഠിക്കാവുന്ന നമസ്കാരങ്ങളാണ് സുന്നത്ത് നമസ്കാരങ്ങൾ.
ഓരോ ദിവസത്തെ നിർബന്ധ നമസ്കാരങ്ങൾക്ക് മുൻപും പിൻപും അനുഷ്ഠിക്കാവുന്ന സുന്നത്ത് നമസ്കാരങ്ങളെയാണ് റവാത്തിബ് നമസ്കാരങ്ങൾ എന്നു പറയുന്നത്.
ഇവക്കു പുറമെ, പള്ളിയിൽ പ്രവേശിച്ചാൽ ഇരിക്കുന്നതിനു മുൻപായി രണ്ടു റക്അത്ത് നമസ്കാരം സുന്നത്ത് ആണ്.
ഇതിനെ തഹിയ്യത്തുൽ മസ്ജിദ് എന്നു പറയുന്നു.
അതു പോലെ വിത്‌ർ നമസ്കാരവും ഒരു സുന്നത്ത് നമസ്കാരം ആണ്.
ളുഹാ നംസ്കാരം
രാവിലെ സൂര്യൻ ഉദിച്ച് അല്പം കഴിഞ്ഞ ശേഷം ളുഹർ നമസ്കാരത്തിന് മുൻപായി അനുഷ്ഠിക്കാവുന്ന സുന്നത്ത് നമസ്കാരമാണ് ളുഹാ .
രണ്ടു റക്അത്ത് ആണ് ഈ നമസ്കാരം.
ജം‌ഉം ഖസ്‌റും
അവശ്യസന്ദർഭങ്ങളിൽ രണ്ടു നമസ്കാരങ്ങൾ കൂട്ടി ഒരു സമയത്ത് നിർ‌വ്വഹിക്കാം.
ളുഹറും അസറും തമ്മിലോ, മഗ്‌രിബും ഇശാഉം തമ്മിലോ കൂട്ടി ഒരു സമയത്ത് നമസ്കരിക്കുന്നതിന്‌ ജം‌അ്‌ (കൂട്ടുക) എന്നു പറയുന്നു.
ജം‌അ്‌ രണ്ടു തരത്തിലുണ്ട്.
ആദ്യത്തെ നമസ്കാരത്തിന്റെ സമയത്തിൽ രണ്ടാമത്തേതും കൂട്ടി നമസ്കരിക്കുകയാണെങ്കിൽ അതിനെ ജം‌ഉത്തഖ്‌ദീം എന്നു പറയുന്നു.
ആദ്യത്തെ നമസ്കാരം രണ്ടാമത്തേതിന്റെ സമയത്ത് കൂട്ടി അനുഷ്ഠിക്കുകയാണെങ്കിൽ അതാണ്‌ ജം‌ഉത്ത‌അ്‌ഖീർ രോഗികൾക്കും യാത്രക്കാർക്കും  അനുവദിക്കപ്പെട്ട ആനുകൂല്യമാണ്‌ ജം‌അ്‌.
നാലു റക്‌അത്തുള്ള നമസ്കാരത്തെ (ളുഹർ, അസർ, ഇശാ എന്നിവ) രണ്ടാക്കി നമസ്കരിക്കുന്നതിനെ ഖസ്‌റ്(ചുരുക്കൽ) എന്നു പറയുന്നു.
ദീർഘദൂര യാത്രക്കാരാണ്‌ ഖസ്‌റ് ചെയ്യേണ്ടത്.
സുബഹ് നമസ്കാരത്തിന്‌ ജം‌ഉം ഖസ്‌റും ബാധകമല്ല.
ജുമുഅ
എല്ലാ വെള്ളിയാഴ്ചകളിലും ളുഹർ നമസ്കാര സമയത്ത് പള്ളികളിൽ വെച്ചു നടത്തപ്പെടുന്ന നമസ്കാരമാണിത്.
ജുമുഅ നമസ്കാരം നടത്തപ്പെടുന്ന പള്ളികൾ ജുമുഅത്ത് പള്ളികൾ എന്നറിയപ്പെടുന്നു.
രണ്ടു റക്‌അത്ത് ആണ്‌ ജുമുഅ നമസ്കാരം.
ജുമുഅ നമസ്കാരം നിർ‌വ്വഹിച്ച് വ്യക്തി വീണ്ടും ളുഹർ നമസ്കരിക്കേണ്ട ആവശ്യമില്ല.
നമസ്കാരത്തിന്‌ നേതൃത്വം നൽകുന്നയാൾ ( ഇമാം ) ജുമുഅ നമസ്കാരത്തിന്‌ മുൻപ് ഖുതുബ നടത്തും.
ഇത് അറബിയിൽ തന്നെ വേണമെന്നും അല്ല, ജനങ്ങൾക്ക് മനസ്സിലാകുന്ന ഭാഷയിലായിരിക്കണമെന്നും രണ്ടഭിപ്രായമുണ്ട്.
ഈദ് നമസ്കാരങ്ങൾ ഈദ് ഗാഹിൽ ഉദ്‌ബോധന പ്രസംഗം നടത്തുന്ന ഇമാം.
ജിദ്ദ നഗരത്തിൽ നിന്നുമുള്ള ദൃശ്യം
അറബി മാസം ശവ്വാൽ ഒന്നിന്‌ ആഘോഷിക്കുന്ന ചെറിയ പെരുന്നാൾ (ഈദുൽ ഫിത്വർ) ദുൽഹജ്ജ് മാസം പത്തിന്‌ ആഘോഷിക്കുന്ന വലിയ പെരുന്നാൾ (ഈദുൽ അസ്‌ഹാ)
എന്നീ ദിനങ്ങളിൽ സൂര്യോദയത്തിന്‌ ശേഷം ഉച്ചക്കു മുൻപ് നടത്തപ്പെടുന്ന രണ്ടു റക്‌അത്ത് നമസ്കാരങ്ങളാണ്‌ ഈദ് നമസ്കാരങ്ങൾ അഥവാ പെരുന്നാൾ നമസ്കാരങ്ങൾ ‍.
സാധാരണ നമസ്കാരക്രമത്തിൽ നിന്ന് അല്പം വ്യത്യസ്തമായിരിക്കും പെരുന്നാൾ നമസ്കാരം.
ജുമുഅ നമസ്കാരത്തിൽ നിന്ന് വിപരീതമായി പെരുന്നാൾ ദിനത്തിൽ നമസ്കാരത്തിന്‌ ശേഷമായിരിക്കും പ്രസംഗം നടത്തുക.
സധാരണ തുറസ്സായ സ്ഥലത്താണ്‌ പെരുന്നാൾ നമസ്കാരം നിർവ്വഹിക്കുക.
ഈ സ്ഥലത്തെ ഈദ്ഗാഹ് എന്ന് പറയുന്നു.
മഴയോ മറ്റു തടസ്സങ്ങളോ ഉണ്ടെങ്കിൽ പള്ളിയിൽ വെച്ചും നമസ്ക്കരിക്കാം.
ഗ്രഹണ നമസ്കാരങ്ങൾ
സൂര്യഗ്രഹണമോ ചന്ദ്രഗ്രഹണമോ നടക്കുമ്പോൾ അനുഷ്ഠിക്കേണ്ട രണ്ടു റക്‌അത്ത് നമസ്കാരങ്ങളാണിവ.
ഗ്രഹണം തുടങ്ങിയതു മുതൽ അവസാനിക്കുന്നത് വരെ നമസ്കരിക്കുന്നതാണ്‌ രീതി.
മറ്റു നമസ്കാരങ്ങളിൽ നിന്ന് വ്യത്യസ്തമായി ഒരു റക്‌അത്തിൽ തന്നെ രണ്ട് റുകൂഉം രണ്ടു നിർത്തവുമുണ്ടെന്നതാണ്‌ ഈ നമസ്കാരത്തിന്റെ പ്രത്യേകത.
ഗ്രഹണത്തിന്റെ ദൈർഘ്യമനുസരിച്ച് ഖുർ‌ആൻ പാരായണവും റുകൂഉം സുജൂദും വളരെ ദീർഘിപ്പിക്കുന്നതും ഈ നമസ്കാരത്തിന്റെ പ്രത്യേകതകളാണ്‌.
നമസ്കാരത്തിന് ശേഷം നമസ്കാരത്തിന് നേതൃത്വം കൊടുത്തയാൾ (ഇമാം) പ്രസംഗം നടത്തേണ്ടതുണ്ട്.
ഇസ്‌തിസ്‌ഖാ‌അ് നമസ്കാരം
നാട്ടിൽ വരൾച്ച ബാധിക്കുമ്പോഴും മഴ ലഭിക്കാതെ വരുമ്പോഴും നടത്തുന്ന നമസ്കാരമാണ് ‘സ്വലാത്തുൽ ഇസ്‌തിസ്‌ഖാ‌അ്‘.
ജനങ്ങൾ അവരുടെ വളർത്തുമൃഗങ്ങളേയും കൊണ്ട് വന്ന് ഒരു മൈതാനത്ത് ഒരുമിച്ച് കൂടിയാണ് ഇത് നമസ്കരിക്കേണ്ടത്.
പെരുന്നാൾ നമസ്കാരം പോലെ രണ്ട് റക്‌അത്താണ്‌ ഈ നമസ്കാരവും.
നമസ്കാരശേഷം ഇമാം പ്രസംഗം നടത്തേണ്ടതുണ്ട്.
വിത്‌ർ നമസ്കാരം
ഇശാ നമസ്കാരത്തിന് ശേഷമുള്ള റവാത്തിബ് നമസ്കാരത്തിന് ശേഷം സുബ്‌ഹ് നമസ്കാരത്തിന് മുൻപായി അനുഷ്ഠിക്കാവുന്ന സുന്നത്ത് നമസ്കാരമാണ് വിത്‌ർ.
ഇത് ചുരുങ്ങിയത് ഒരു റകത്തും കൂടിയാൽ പതിനൊന്ന് റകഅത്തുമാണ് നമസ്കരിക്കേണ്ടത്.
റക്അത്തുകളുടെ എണ്ണം ഒറ്റ സംഖ്യയിൽ അവസാനിപ്പിക്കുന്നതിലാണ് ഇവ വിത്‌ർ (ഒറ്റ)എന്നറിയപ്പെടുന്നത്.
തഹജ്ജുദ് നമസ്കാരം - ഇശാ നമസ്കാരാനന്തരം അല്പം ഉറങ്ങിയ ശേഷം അർദ്ധരാത്രി സമയത്ത് ഉണർന്നാണ് വിത്ർ നമസ്കാരം അനുഷ്ഠിക്കുന്നതെങ്കിൽ അതിനെ തഹജ്ജുദ് നമസ്കാരം ( ഉറക്കമിളച്ചുള്ള നമസ്കാരം) എന്നു പറയുന്നു.
തറാവീഹ് നമസ്കാരം - റമദാൻ മാസത്തിലെ വിത്‌ർ നമസ്കാരത്തിന് കൂടുതൽ പ്രാധാന്യം കൊടുക്കാറുണ്ട്.
ദീർഘമായി ഖുർ‌ആൻ പാരായണം ചെയ്തുകൊണ്ട് റമളാൻ മാസത്തിലുള്ള പ്രത്യേക നിസ്കാരമാണു തറാവീഹ് നമസ്കാരം ഇത് 20 റക് അതാണെന്നും 8 ആണെന്നും അഭിപ്രായവ്യത്യാസമുണ്ട്.
ഇസ്‌തിഖാറഃ നമസ്കാരം
അനുവദനീയമായ ഒരു കാര്യത്തെക്കുറിച്ച് തീരുമാനമെടുക്കാൻ വിഷമം അനുഭവപ്പെടുമ്പോൾ മനസ്സമാധാനം ലഭിക്കാനും ശരിയായ വഴി തോന്നിപ്പിക്കാനുമായി വിശ്വാസികൾക്ക് നിർദ്ദേശിക്കപ്പെട്ടിരിക്കുന്ന നമസ്കാരമാണ് ഇസ്‌തിഖാറഃ നമസ്കാരം .
മയ്യിത്ത് നമസ്കാരം
മരണപ്പെട്ട വ്യക്തിയുടേ പരലോകഗുണത്തിനായി അനുഷ്ഠിക്കുന്ന പ്രാർഥനയാണ് മയ്യിത്ത് നമസ്കാരം .
മൃതശരീരം (മയ്യിത്ത്) മുന്നിൽ വച്ച് മരണമടഞ്ഞ വ്യക്തിയുമായി ഏറ്റവും അടുപ്പമുള്ള ഒരാൾ നേതൃത്വം കൊടുത്താണ് ഇത് അനുഷ്ഠിക്കേണ്ടത്.
റുകൂഅ്, സുജൂദ്, എന്നിവ ഇല്ല എന്നത് മയ്യിത്ത് നമസ്കാരത്തിന്റെ പ്രത്യേകതയാണ്.
ഒന്നിൽ കൂടുതൽ ആളുകൾ മരിച്ചിട്ടുണ്ടെങ്കിലും ഒരു മയ്യിത്ത് നമസ്കാരം മതിയാവും.
സ്ത്രീയാണ് മരിച്ചതെങ്കിൽ മൃതശരീരത്തിന്റെ മധ്യഭാഗത്തും പുരുഷനാണെങ്കിൽ ശിരോഭാഗത്തുമാണ് ഇമാം (നമസ്കാരത്തിന് നേതൃത്വം കൊടുക്കുന്നയാൾ ) നിൽക്കേണ്ടത്.
ഖബറിന്മേലുള്ള നമസ്കാരം
മയ്യിത്ത് നമസ്കാരത്തിന് പങ്കെടുക്കാൻ കഴിയാത്തവർക്ക് അടക്കപ്പെട്ടിരിക്കുന്ന വ്യക്തിക്കു വേണ്ടി ഖബറിന്മേൽ വച്ച് മയ്യിത്ത് നമസ്കരിക്കാം .
ഈ മയ്യിത്ത് നമസ്കാരമാണ് ഖബറിന്മേലുള്ള നമസ്കാരം .
അബൂ മുഖാതിലിന്റെ ‘അല്ലാഹു തേടുന്നത്...’
ഇതും കാണുക പുറത്തേക്കുള്ള കണ്ണികൾ ഇസ്ലാമിലെ നമസ്കാരം വീഡിയോ സഹിതം Archived 2008-03-28 at the Wayback Machine .
നബി(സ)യുടെ നമസ്കാരം, ഒരു സംക്ഷിപ്ത വിവരണം -ശൈഖ് നാസ്വിറുദ്ദീൻ അൽ അൽബാനി (മലയാള വിവർത്തനം) നിസ്‌കാരത്തിന്റെ ആരോഗ്യവശം : ഡോ. രാമകൃഷ്ണൻ ദ്വരസ്വാമി മാതൃഭൂമി ഓൺലൈൻ 02/10/2009 ന് ശേഖരിച്ചത് അവലംബം ↑ ഖിബ്‌ല ↑ നമസ്കാരം ഒരു ലഘുപഠനം - അബ്ദുൽ ഹഖ് സുല്ലമി ആമയൂർ , കെ.എൻ.എം. പബ്ലിഷിം‌ഗ് വിം‌ഗ്, മുജാഹിദ് സെന്റർ, കോഴിക്കോട്-2 ↑ നമസ്കാരം:എന്തിന്ന്-എങ്ങനെ,വിവിധ നമസ്കാരങ്ങൾ, കോയക്കുട്ടി ഫാറൂഖി, കോപറേറ്റീവ് ഓഫീസ് ഫോർ കാൾ ആന്റ് ഗൈഡൻസ്, അൽ ബദീഅ, കമ്മ്യൂണിറ്റീസ് സെക്ഷൻ, സൗദി അറേബ്യ
സ്വലാഹിയ ഖാൻഖാഹ്
അയ്യൂബി സുൽത്താനും, സൂഫി വര്യനും, രണ്ടാം കുരിശ് യുദ്ധ ജേതാവുമായ സലാഹുദ്ദീൻ അയ്യൂബി ജെറുസലേം കീഴടക്കിയപ്പോൾ നിർമ്മിച്ച ഖാൻഖാഹ് (സൂഫി ആശ്രമം) ആണ് സ്വലാഹിയ ഖാൻഖാഹ് .
1187-ൽ നിർമ്മിക്കപ്പെട്ട ഈ ആശ്രമം പിന്നീട് കൊച്ചു പള്ളിയായി ഉപയോഗിക്കുകയും 1417-ൽ മിനാരം നിർമ്മിക്കുകയും ചെയ്തു.
ജറുസലം പഴയ പട്ടണത്തിലെ ക്രിസ്ത്യൻ പ്രദേശം എന്നിപ്പോൾ അറിയപ്പെടുന്ന തെരുവിലാണ് അൽ ഖാൻഖാഹ് അൽ സലാഹിയ മസ്ജിദ് (Arabic: مسجد الخانقاه الصلاحية‎) സ്ഥിതി ചെയ്യുന്നത്.
ചരിത്ര പിന്നാമ്പുറം
യേശുവിൻറെ പീഡനവും മരണവും ഉയർത്തെഴുന്നേൽപ്പും നടന്നയിടമെന്ന് ക്രിസ്ത്യാനികൾ വിശ്വസിക്കുന്ന വിശുദ്ധ ശവകുടീര ചർച്ചിനും (ഇസ്ലാമിക വിശ്വാസ പ്രകാരം യേശു എന്ന  ഈസാനബി കൊല്ലപ്പെട്ടിട്ടില്ല, ഇവിടം  ഈസ പ്രവാചകൻ ദൈവത്തിന് ആരാധന നടത്തിയിടമെന്നാണ് വിശ്വാസം) ഡേവിഡ് പ്രവാചകൻ ആരാധന നടത്തിയ കെട്ടിടത്തിനും അടുത്തായാണ് ഈ ആശ്രമം നിർമ്മിക്കപ്പെട്ടിട്ടുള്ളത്.
രണ്ടാം കുരിശ് യുദ്ധത്തിൽ വിജയം നേടിയ സലാഹുദ്ദീൻ അയ്യൂബി ഈ സ്ഥലത്ത് ഖാൻഖാഹ് പണിയുകയും അൽപ്പ നാൾ അവിടെ മുറാഖബ (ധ്യാനം) അനുഷ്ടിക്കുകയും  സൂഫി ആചാര്യന് ഈയിടം കൈമാറുകയുമുണ്ടായി.
ഖാദിരിയ്യ സൂഫികൾ റാതീബ്, ദിക്ർ, ധ്യാന ആചാരങ്ങൾ  അനുഷ്ഠിച്ചിരുന്ന ഇവിടം സംഘടിത നിസ്കാരം കൂടി അനുഷ്ടിക്കുന്ന രീതിയിൽ  കൊച്ചുപള്ളിയായി  രൂപാന്തരപ്പെട്ടു.
ഓട്ടോമൻ ഭരണത്തിൽ ഖാൻഖാഹിന്റെ ചുമതല വഹിച്ചിരുന്ന സൂഫി ആചാര്യൻ ശൈഖ് ബുർഹാൻ അൽ ദീൻ ഘനീം കെട്ടിടത്തിന് മിനാരം പണിത് ഭംഗി കൂട്ടി.
ചിത്രസഞ്ചയം References
31°46′43.68″N 35°13′45.53″E ﻿ / ﻿ 31.7788000°N 35.2293139°E ﻿ / 31.7788000; 35.2293139
സ്വല്ലൽ ഇലാഹു ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വെളിയങ്കോട്  ഉമർ ഖാസിയുടെ പ്രശസ്ത  പ്രവാചകാനുരാഗ കാവ്യമാണ് അൽ ഖസീദതുൽ ഉമരിയ്യ .
സ്വല്ലൽ ഇലാഹു എന്ന പേരിലും ഇത് അറിയപ്പെടുന്നു.
കേരളത്തിൽ രചിക്കപ്പെട്ട നബികീർത്തനകാവ്യങ്ങളിൽ ഒന്നായ ഇത് കേരളീയ ബുർദ എന്ന പേരിലും അറിയപ്പെടുന്നുണ്ട്.
സ്വരൂപം ഇംഗ്ലീഷ് വിലാസം https://ml.wikipedia.org/wiki/Swaroopam
സ്വരൂപം , 1992-ലെ ഒരു മലയാള ചലചിത്രമാണ്.
കഥയും സംവിധാനവും കെ. ആർ. മോഹനൻ.
അഭിനയിച്ചത് ശ്രീനിവാസൻ, സന്ധ്യ രാജേന്ദ്രൻ, വി. കെ. ശ്രീരാമൻ എന്നിവർ.
അവലംബം ↑ സ്വരൂപം ഇന്റർനെറ്റ് മൂവി ഡാറ്റാബേസിൽ
സ്വരൂപ് സിംഗ്
സ്വരൂപ് സിംഗ് (January 9, 1917 - August 4, 2003) ഇന്ത്യൻ രാഷ്ട്രീയക്കാരനും വിദ്യാഭ്യാസ വിചക്ഷണനും ആയിരുന്നു.
ഡെൽഹി സർവ്വകലാശാലയുടെ വൈസ് ചാൻസലർ ആയിരുന്ന അദ്ദേഹം രാജ്യസഭാംഗവും ഗുജറാത്തിന്റെയും കേരളത്തിന്റെയും ഗവർണ്ണറും ആയിരുന്നു.
ഹര്യാനയിലെ റോഹ്തക് ജില്ലയിലെ സംഘി ഗ്രാമത്തിൽ ജനിച്ച അദ്ദേഹം പഞ്ചാബ് സർവ്വകലാശാലയിൽ നിന്നും 1934ൽ മെട്രിക്കുലേഷൻ പാസ്സായി.
1936ൽ ഡഝി സർവ്വകലാശാലയിൽനിന്നും ഇന്റെർമീഡിയേറ്റ് പാസ്സായി.
തുടർന്ന് ബി. എ(ഓണേഴ്സ്)(1938), എം. എ.(1940) എന്നിവയും നേടി.
1940ൽ ഡൽഹി സർവ്വകലാശാലയിലെ ഹിന്ദു കോളജിൽ ലക്ചറർ ആയി ജോലി തുടങ്ങി.
പത്തു വർഷത്തോളം ഇവിടെ ജോലിചെയതശേഷം, 1951ൽ ലണ്ടൻ യൂണിവേഴ്സിറ്റി കോളെജിൽ ചേർന്ന് 1953ൽ പി.ച്ച്.
തിരികെ ഇന്ത്യയിൽ വന്ന് വീണ്ടും ഹിന്ദു കോളജിൽ ചേർന്നു.
1957ൽ ദൽഹിയിലെ കിറോറിമാൽ കോളജിൽ പ്രിൻസിപ്പളായി.
1971 ജനുവരിയിൽ ഡൽഹി സർവ്വകലാശാലയുടെ വൈസ് ചാൻസിലർ ആയി.
(1975-1978)ൽ യൂണിയൻ പബ്ലിക് സർവീസ് കമ്മിഷന്റെ അംഗമായി.
(1978 - 1984)കാലത്ത് ഹരിയാനയിൽനിന്നുമുള്ള രാജ്യസഭാംഗമായി.
1990 ഫെബ്രുവരി 12 മുതൽ 1990 നവംബർ 20 വരെ കേരളത്തിന്റെ ഗവർണ്ണറായിരുന്നു.
കൃതികൾ The Theory of Drama in the Restoration Period.
Orient Longmans, Calcutta, 1963.
Family Relationships in Shakespeare and the Restoration Comedy of Manners.
Oxford University Press, New Delhi, 1983.
The Double Standards in Shakespeare and Related Essays : Changing Status of Women in 16th and 17th Century England.
Konark Publications, New Delhi, 1988.
ഹമദ് മെഡിക്കൽ കോർപ്പറേഷൻ
ഖത്തറിലെ പ്രമുഖമായ ഒരു ആരോഗ്യ പരിപാലന സംഘടനയാണ് ഹമദ് മെഡിക്കൽ കോർപ്പറേഷൻ (എച്ച്.എം.സി.), 1979-ൽ ആണ് ഇത് സ്ഥാപിതമായത്.
എമിറി ഡിക്രീ പ്രകാരം സ്ഥാപിതമായ ഈ സംഘടന ലാഭേഛയില്ലാതെ പ്രവർത്തിക്കുന്നു.
ഏഴ് ആശുപത്രികൾ, മൂന്നു കമ്മ്യൂണിറ്റി ആശുപത്രികൾ, ആംബുലൻസ് സേവനം, ഗാർഹിക ആരോഗ്യ പരിപാലനം എന്നിവ എച്ച്.എം.സി. നടത്തുന്നു .
സേവനങ്ങൾ ആശുപത്രികൾ റുമൈല ആശുപത്രി
1957-ലാണ് ഈ ആശുപതി പ്രവത്തനം ആരംഭിക്കുന്നത്.
ഭിന്നശേഷിയുള്ളവർ, പ്രായമുള്ളവർ എന്നിവർക്കായി പ്രത്യേകം സൗകര്യങ്ങൾ ഇവിടെ ഉണ്ട്.
2800-ൽ അധികം ജീവനക്കാർ ഉള്ള ഈ ആശുപത്രി ഏഴു വിഭാഗങ്ങളായിട്ടാണ് പ്രവർത്തിക്കുന്നത് .
ഹമദ് ജനറൽ ആശുപത്രി
ആധുനിക ചികിത്സാ നൽകാനായി പ്രവർത്തിക്കുന്ന ആശുപത്രിയാണ് ഇത്.
1982-ലാണ് ഈ ആശുപതി പ്രവത്തനം ആരംഭിക്കുന്നത് .
65 പ്രത്യേക ക്ലിനിക്കുകൾ, അത്യാഹിത വിഭാഗം, അഞ്ച് തീവ്ര പരിചരണവിഭാഗം, പതിനൊന്ന് ശസ്ത്രക്രിയ മുറികൾ .
, വിശാലമായ ഔഷധശാല, ലബോറട്ടറി മരുന്നുകൾ, രോഗനിർണ്ണായതിനായുള്ള ആധുനിക പതോളജി ലാബ്, റേഡിയോളജി വിഭാഗം തുടങ്ങിയ സൗകര്യങ്ങൾ ഇവിടെ ഉണ്ട്.
ഇവിടുത്തെ അത്യാഹിത വിഭാഗം ലോകത്തിലെ തിരക്കുള്ള ഒന്നിൽ പെട്ടതാണ്.
ട്രോമ കെയർ വിഭാഗത്തിന് ലോകാരോഗ്യ സംഘടനയുടെ അംഗീകാരം ഉണ്ട്.
2013 മുതൽ പ്രമേഹ രോഗികൾക്കായി നാഷണൽ സെന്റർ ഫോർ ഡയബെറ്റിസ് വിഭാഗം ഇവിടെ പ്രവർത്തനം ആരംഭിച്ചു.
വൃക്ക സംബന്ധിയായ ചികിത്സ നൽകുന്ന ഫഹദ് ബിൻ ജാസീം കിഡ്‌നി സെന്റർ ഹമദ് ജനറൽ ആശുപത്രിയുടെ കീഴിലാണ് പ്രവർത്തിക്കുന്നത് .
സ്ത്രീകളുടെ ആശുപത്രി
സ്ത്രീകളുടെ ആരോഗ്യം, പ്രസവം, പ്രസവാനന്തര ശുശ്രൂഷകൾ, നവജാതശിശുക്കളുടെ ആരോഗ്യം എന്നീ ലക്ഷ്യങ്ങൾ മുൻനിർത്തി 1998-ൽ തുടങ്ങിയതാണ് ഈ ആശുപത്രി.
330 കിടക്കകൾ, അത്യാഹിത മുറി, 16 പ്രസവ മുറികൾ തുടങ്ങിയ സൗകര്യങ്ങൾ ഇവിടെ ഉണ്ട് .
ഹാർട്ട് ആശുപത്രി
പേര് സൂചിപ്പിക്കുന്നത് പോലെ ഹൃദയ സംബന്ധിയായുള്ള രോഗങ്ങൾക്കാണ് ഇവിടെ ചികിത്സ നൽകുന്നത്.
2010-ലാണ് ഇത് സ്ഥാപിതമായത്.
ഇരുപതു കൊറോണറി കെയർ ബെഡ് യൂണിറ്റുകൾ, 12 കാർഡിയോതൊറായിക് ഇന്റെൻസീവ് കെയർ യൂണിറ്റുകൾ, ഇരുപത്തിനാല് ഹൈ-ഡിപെൻഡൻസി യൂണിറ്റുകൾ, അറുപത് റൂമുകൾ, മൂന്ന് ശസ്‌ത്രക്രിയ മുറികൾ എന്നീ സൗകര്യങ്ങൾ ഇവിടെ ഉണ്ട്.
രോഗികളുടെ മുറികൾ ടെലിമെട്രി ഉപയോഗിച്ചു പ്രത്യേകം നിരീക്ഷിക്കാൻ ഇവിടെ സംവിധാനം ചെയ്തിട്ടുണ്ട് .
അൽ വഖ്‌റ ആശുപത്രി
അതിവേഗം വളരുന്ന അൽ വഖ്‌റ, മെസയീദ്‌ എന്നീ നഗരങ്ങൾക്ക് വേണ്ടി 2012-ൽ സ്ഥാപിച്ചതാണ് ഈ ആശുപത്രി .
ഖത്തറിലെ ഏറ്റവും വലിയ കെട്ടിടം ആണിത്.
അൽ ഖോർ ആശുപത്രി
അൽ ഖോർ മേഖലയിൽ ആതുരസേവനത്തിനായി 2005-ൽ സ്ഥാപിച്ചതാണ് ഈ ആശുപത്രി.
ക്യൂബൻ ആശുപത്രി
ഖത്തർ, ക്യൂബ എന്നീ സർക്കാരുകളുടെ തുല്യ പങ്കാളിത്തത്തിൽ  ദുഖാൻ മേഖലയിൽ 2010-സ്ഥാപിച്ചതാണ് ഈ ആശുപത്രി .
ഏതാണ്ട് നാനൂറിലധികം ക്യൂബൻ വിദഗ്‌ധർ ഇവിടെ ഉണ്ട്.
ആംബുലൻസ് സേവനം
വളരെ മികച്ച ആംബുലൻസ് സേവനം ആണ് ഹമദ് നൽകുന്നത്.
വാഹനങ്ങൾക്ക് പുറമെ ലൈഫ് ഫ്ലൈറ്റ് എന്ന് വിളിക്കുന്ന എയർ ആംബുലൻസ് സൗകര്യവും ഹമദ് നൽകുന്നു.
ഖത്തർ മെറ്റബോളിക് ഇൻസ്റ്റിറ്റ്യൂട്ട്
പ്രമേഹം, അമിതഭാരം, മെറ്റബോളിക് അസുഖങ്ങൾ മുതലായവയുടെ ചികിത്സ, പ്രതിരോധം എന്നിവയ്ക്കായി എച്ച്.എം.സിയുടെ അക്കാദമിക് ഹെൽത്ത് സിസ്റം രൂപീകരിച്ച സ്ഥാപനം ആണ് ഖത്തർ മെറ്റബോളിക് ഇൻസ്റ്റിറ്റ്യൂട്ട് .
താഴെ പറയുന്നവ ഈ സ്ഥാപനത്തിൻറെ കീഴിൽ വരുന്നതാണ്.
നാഷണൽ ഒബിസിറ്റി ട്രീറ്റ്മെൻറ് സെന്റർ ടുബാക്കോ കൺട്രോൾ സെന്റർ ഡയബെറ്റിസ്‌ ഒബിസിറ്റി ആൻഡ് മെറ്റബോളിക് റിസർച്ച് സെന്റർ കമ്മ്യൂണിക്കബിൾ ഡിസീസ് സെന്റർ
പകർച്ചവ്യാധികൾക്കായിട്ടുള്ള ചികിത്സ നൽകാനായി സ്ഥാപിച്ചതാണ് ഈ സ്ഥാപനം.
പകർച്ചവ്യാധികൾക്കുള്ള ചികിത്സക്ക് പുറമെ അത് പടരാതിരിക്കാനുള്ള മുൻകരുതലുകൾ എടുക്കുന്നതും ഈ സ്ഥാപനമാണ്.
ഇതിനായി ഖത്തർ ആരോഗ്യ മന്ത്രാലയവുമായി ചേർന്ന് വിവിധ പരിപാടികൾ സിഡിസി നടത്തുന്നു.
രോഗങ്ങളെ കുറിച്ച് പൊതു അവബോധം നൽകാനായി ധാരാളം കാമ്പയിനുകൾ നടത്തുന്നു.
താഴെ പറയുന്ന അംഗീകാരങ്ങൾ ഹമദിനുണ്ട് .
ജോയിന്റ് കമ്മീഷൻ ഇന്റർനാഷണൽ അക്രിഡേഷൻ കാനഡ ഇന്റർനാഷണൽ കോളേജ് ഓഫ് അമേരിക്കൻ പാത്തോളജിസ്റ് അമേരിക്കൻ നേഴ്സസ് ക്രെഡിൻഷലിങ് സെന്റർ ഇന്റർനാഷണൽ അക്കാദമി ഓഫ് എമർജൻസി ഡിസ്പാച്ച് യൂറോപ്യൻ എയ്റോ മെഡിക്കൽ ഇൻസ്റ്റിറ്റ്യൂട്ട് അവലംബം പുറത്തേക്കുള്ള കണ്ണികൾ ഹമദ് മെഡിക്കൽ കോർപ്പറേഷൻ - ഔദ്യോഗിക വെബ്‌സൈറ്റ്
ഹബ്ബ ഖാതുൻ ഇംഗ്ലീഷ് വിലാസം https://ml.wikipedia.org/wiki/Habba_Khatun
16-ആം നൂറ്റാണ്ടിൽ ജീവിച്ചിരുന്ന ഒരു കാശ്മീരി കവയിത്രിയായിരുന്നു ഹബ്ബ ഖാതുൻ .
ചന്ദ്രഹാർ ഗ്രാമത്തിൽ ഒരു കർഷകകുടുംബത്തിൽ ജനിച്ച ഹബ്ബയുടെ കുട്ടിക്കാലത്തെ വിളിപ്പേര് ജൂൻ എന്നായിരുന്നു.
അക്കാലത്തെ സാധാരണ പെൺകുട്ടികളിൽ നിന്നും വത്യസ്തമായി ജൂൻ കുട്ടിക്കാലത്തെ തന്നെ എഴുത്തും വായനയും അഭ്യസിച്ചിരുന്നു .
ഒരു കർഷക യുവാവുമായുള്ള.
ആദ്യവിവാഹത്തിൽ നിന്ന് മോചിതയായ ജൂനിനെ, പിൽക്കാലത്ത് കശ്മീർ ഭരണാധികാരിയായിത്തീർന്ന യൂസുഫ് ഷാ ചാക് വിവാഹം കഴിച്ചു.
ഇക്കാലത്താണ് ഹബ്ബ ഖാതുൻ എന്ന പേരിലറിയപ്പെട്ട് തുടങ്ങിയത് .
സ്നേഹവും വേദനയും വിരഹവും ചെറിയ ചിന്താശകലങ്ങളും പ്രമേയങ്ങളാക്കിയ ഹബ്ബയുടെ ഗാനങ്ങൾ ഇന്നും കശ്മീരിൽ ജനപ്രിയങ്ങളാണ്.
ഇവരുടെ ജീവിതത്തെ ആസ്പദമാക്കി ബഷീർ ബാദ്ഗാമി ഒരുക്കിയ ടെലിഫിലിം എഴുപതുകളിൽ കശ്മീർ ദൂരദർശൻ സംപ്രേഷണം ചെയ്തിരുന്നു പുറത്തേക്കുള്ള കണ്ണികൾ ഹബ്ബ ഖാതുൻ - ഫിലോമില ഓഫ് മിഡീവൽ കശ്മീർ, പ്രൊ. കെ.എൻ. ധാർ അവലംബം
ഹബ്ബിൾ നിയമം ഇംഗ്ലീഷ് വിലാസം https://ml.wikipedia.org/wiki/Hubble_law
വിദൂരഗാലക്സികളിൽ‍ നിന്നും വരുന്ന പ്രകാശത്തിന്റെ ചുവപ്പുനീക്കം (redshift) പ്രസ്തുതഗാലക്സിയിലേക്കുള്ള ദൂരത്തിനു ആനുപാതികമാണ്‌ എന്നു പ്രസ്താവിക്കുന്ന പ്രശസ്തമായ ഒരു ജ്യോതിശാസ്ത്രനിയമമാണ്‌ ഹബ്ബിൾ നിയമം .
ഏതാണ്ട് പത്തോളം വർഷത്തെ നിരന്തരഗവേഷണത്തിനു ശേഷം 1929-ൽ എഡ്‌വിൻ ഹബ്ബിളും മിൽട്ടൺ ഹുമാസണുമാണു ഈ നിയമം രൂപവത്കരിച്ചത്.
വികസിക്കുന്ന പ്രപഞ്ചത്തിന്റെ ആദ്യത്തെ നിരീക്ഷണചരിത്രം ഇവരുടെ നിരീക്ഷണപഠനങ്ങളാണെന്നു കരുതപ്പെടുന്നു.
മഹാസ്ഫോടന സിദ്ധാന്തത്തിന്റെ ഏറ്റവും ശക്തമായ തെളിവുകളിലൊന്നായാണ്‌ ഇന്നു ഈ നിയമം കൂടുതൽ പ്രശസ്തം.
ഹബ്ബിൾ നിയമത്തിന്റെ ഗണിതരൂപം താഴെ കാണുന്ന പ്രകാരമാണ്‌.
v = H 0 D , {\displaystyle v=H_{0}\,D,}
സൂത്രവാക്യത്തിലെ H 0 എന്ന ആനുപാതിക സ്ഥിരാങ്കം (proportionality constant) ഹബ്ബിൾ സ്ഥിരാങ്കം എന്നറിയപ്പെടുന്നു.
2003-ൽ WMAP എന്ന ഉപഗ്രഹമുപയോഗിച്ച് നടത്തിയ പഠനമനുസരിച്ച് ഈ ഹബ്ബിൾ സ്ഥിരാങ്കത്തിന്റെ മൂല്യം 71 ± 4 (km/s)/megaparsec ആണ്‌.
2006ൽ നാസയുടെ ചന്ദ്ര എക്സ്റേ ഒബ്‌സർ‌വേറ്ററി ഉപയോഗിച്ച് നടത്തിയ കുറച്ച് കൃത്യത കുറഞ്ഞ പഠനത്തിൽ കിട്ടിയ മൂല്യം 77 (km/s)/Mpc എന്നാണു.
പക്ഷെ ഈ മൂല്യത്തിനു ± 15% വരെ വ്യത്യാസമുണ്ടാകാമെന്നു പ്രസ്തുത പഠനത്തിൽ പറയുന്നു.
ഹബ്ബിൾ സ്ഥിരാങ്കത്തിന്റെ കൃത്യമായ മൂല്യം നിർണ്ണയിക്കുക എന്നത് ജ്യോതിശാസ്ത്രത്തിൽ വളരെ പ്രാധാന്യമുള്ള ഒരു സം‌ഗതിയാണ്‌.
കാരണം അതുപയോഗിച്ചാണ്‌ പ്രപഞ്ചത്തിന്റെ പ്രായം കണക്കാക്കുന്നത്.
നേരിയ വ്യത്യാസം പോലും കോടിക്കണക്കിനു വർഷത്തെ വ്യത്യാസം പ്രായത്തിൽ വരുത്തും.
പുറത്തേക്കുള്ള കണ്ണികൾ The Hubble Key Project The Hubble Diagram Project
ഹമദാൻ പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Hamadan_province
ഹമദാൻ പ്രവിശ്യ ( പേർഷ്യൻ : استان همدان Ostān-e Hamadān ) സാഗ്രോസ് മലനിരകളിൽ സ്ഥിതി ചെയ്യുന്ന ഒരു ഇറാനിയൻ പ്രവിശ്യയാണ്.
ഹമദാൻ നഗരമാണ് ഈ പ്രവിശ്യയുടെ തലസ്ഥാനം.
പ്രവിശ്യയുടെ വിസ്തീർണ്ണം ആകെ 19,546 ചതുരശ്ര കിലോമീറ്റർ ആണ്.
1996-ൽ ഹമദാൻ പ്രവിശ്യയിൽ ഏകദേശം 1.7 ദശലക്ഷം ആളുകൾ ഉണ്ടായിരുന്നപ്പോൾ 2011-ൽ നടന്ന ദേശീയ സെൻസസ് പ്രകാരം പ്രവിശ്യയിലെ ജനസംഖ്യ 1,758,268 ആളുകളാണെന്ന് കണ്ടെത്തിയിരുന്നു.
2014 ൽ ഇത് റീജിയൻ 4 ൽ ഉൾപ്പെടുത്തി.
ഹമദാൻ പ്രവിശ്യയിലെ പ്രധാന നഗരങ്ങൾ ഹമദാൻ , ടോയ്സെർകാൻ , നഹാവന്ദ് , മലയെർ , അസാദാബാദ് , ബഹാർ , ഫാമെനിൻ , റസാൻ , കബുദ്രാഹാംഗ് എന്നിവയാണ്.
പടിഞ്ഞാറൻ ഇറാനിൽ സാഗ്രോസ് മലനിരകളുടെ കിഴക്കൻ ഭാഗത്താണ് ഹമദാൻ പ്രവിശ്യ സ്ഥിതി ചെയ്യുന്നത്.
ഇറാന്റെ മൊത്തം ഭൂവിസ്തൃതിയുടെ ഏകദേശം 1.2 ശതമാനം പ്രദേശങ്ങളെ ഉൾക്കൊള്ളുന്ന ഈ പ്രവിശ്യ മറ്റ് ആറ് ഇറാൻ പ്രവിശ്യകളുമായി അതിർത്തി പങ്കിടുന്നു.
വടക്ക് ഭാഗത്ത് ഖാസ്വിൻ , സഞ്ജാൻ പ്രവിശ്യകൾ അതിർത്തികളായി വരുന്ന ഈ പ്രവിശ്യയുടെ പ്രകൃതിദത്തമായ ഒരു അതിർത്തിയാണ് ഖരാഖാൻ പർവതങ്ങൾ.
ഇതിൻറെ കിഴക്കൻ അതിർത്തി മർകാസി പ്രവിശ്യയാണ് .
തെക്ക്, ഗരു പർവ്വതം ലോറെസ്താൻ പ്രവിശ്യയുമായിചേർന്ന് പ്രവിശ്യയുമായി ഒരു സ്വാഭാവിക അതിർത്തി സൃഷ്ടിക്കുന്നു.
അവസാനമായി, ഹമദാൻ പ്രവിശ്യയുടെ പടിഞ്ഞാറൻ അതിരുകൾ കെർമാൻഷാ , കൊർദെസ്താൻ പ്രവിശ്യകളാണ്.
പൊതുവേ, ഹമദാൻ പ്രവിശ്യ ഒരു പർവതപ്രദേശമാണ്.
ഹമദാൻ നഗരത്തിന്റെ തെക്ക് ഭാഗത്തുള്ള അൽവാന്ദ് പർവതനിരയാണ് ഈ പ്രവിശ്യയിലെ ഏറ്റവും ഉയരം കൂടിയ പ്രദേശം.
അതിന്റെ കൊടുമുടി സമുദ്രനിരപ്പിൽ നിന്ന് ഏകദേശം 3,580 മീറ്റർ ഉയരത്തിൽവരെ എത്തുന്നു.
പ്രവിശ്യയിലെ ഏറ്റവും താഴ്ന്ന പ്രദേശം സമുദ്രനിരപ്പിൽ നിന്ന് 1,420 മീറ്റർ ഉയരത്തിൽ നഹാവന്ദിനടുത്തുള്ള ഗമാസിയാബ് നദിയുടെ താഴ്‌വരയിലാണ്.
പ്രവിശ്യയിലെ ഭൂരിഭാഗം നദികളും അൽവാന്ദ് പർവതത്തിലെ മഞ്ഞുമലയിൽ നിന്ന് ഉത്ഭവിക്കുകയും പിന്നീട് വടക്കോട്ടോ തെക്കോട്ടോ ഒഴുകുകയും ചെയ്യുന്നു.
വേനൽക്കാലത്ത്, പ്രായോഗികമായി മഴയില്ലാത്തപ്പോൾ, ഏറ്റവും വലിയ നദികൾ ഒഴികെയുള്ളവ ഒന്നുകിൽ വറ്റിവരണ്ട അരുവികളായി ചുരുങ്ങുകയോ അല്ലെങ്കിൽ പൂർണ്ണമായും വറ്റി വരണ്ടുപോകുകയോ ചെയ്യുന്നു.
പ്രവിശ്യയിൽ സ്ഥിതിചെയ്യുന്ന രണ്ട് പ്രധാന സമതലങ്ങളിൽ ഒന്ന് വടക്കുകിഴക്കും കിഴക്കുമായി, ഹമദാൻ പ്രവിശ്യയുടെ വടക്ക് മുതൽ ഖാസ്വിൻ പ്രവിശ്യയിലെ അവാജ് വരെ നീളുന്നതും മറ്റൊന്ന് തെക്ക്, തുയ്സെർകാൻ മുതൽ മലയർ വരെ നീളുന്നതുമാണ്.
മുൻകാലങ്ങളിൽ, നിലവിലെ പ്രവിശ്യയുടെ ഭൂരിഭാഗം പ്രദേശങ്ങളും ഓക്ക് വനങ്ങളാൽ മൂടപ്പെട്ടിരുന്നുവെങ്കിലും ചരിത്രപരമായ കാലഘട്ടങ്ങളിലെ വനനശീകരണം വനവിസതൃതി 4,100 ഹെക്ടറായി കുറയ്ക്കുകയും ഇതിൽ കൂടുതലും അൽവന്ദിന്റെ താഴ്‌വരകളിൽ കാണപ്പെടുകയും ചെയ്യുന്നു.
പ്രവിശ്യയുടെ ഭൂരിഭാഗവും നിലവിൽ ഒന്നുകിൽ കൃഷിഭൂമി (950,000 ഹെക്ടർ, അല്ലെങ്കിൽ അതിന്റെ മൊത്തം ഭൂവിസ്തൃതിയുടെ 48 ശതമാനം) അല്ലെങ്കിൽ മേച്ചിൽപ്പുറങ്ങൾ (905,000 ഹെക്ടർ, അല്ലെങ്കിൽ ഏതാണ്ട് 46 ശതമാനം) ആണ്.
ഇറാന്റെ കൾച്ചറൽ ഹെറിറ്റേജ് ഹമദാൻ പ്രവിശ്യയിൽ സ്ഥിതി ചെയ്യുന്ന ചരിത്രപരവും സാംസ്കാരികവുമായി പ്രാധാന്യമുള്ള 442 സൈറ്റുകളെ പട്ടികപ്പെടുത്തിയിട്ടുണ്ട്, അങ്ങനെ ചരിത്രപരമായ ആകർഷണങ്ങളുടെ കാര്യത്തിലും പ്രവിശ്യ സമ്പന്നമാണ്.
ഏറ്റവും ജനപ്രിയമായ ചില സൈറ്റുകൾ ഇവയാണ്: കവി ബാബ താഹിറിന്റെ ശവകുടീരം മഹാനായ ഡാരിയസിന്റെ ഗഞ്ച് നാമെഹ് ലിഖിതങ്ങൾ എസ്തറിന്റെയും മൊർദെഖായിയുടെയും ശവകുടീരങ്ങൾ.
അലി സദ്ർ (അർഡെലെസ്) ഗുഹ അവിസെന്നയുടെ ശവകുടീരം ഗഞ്ജനാമേഹ് വെള്ളച്ചാട്ടം ഹമദാനിലെ ശിലാ സിംഹം അബാസ് അബാദ് ജംഗിൾ (ബാഗ്) ഖൊർബാൻ കെട്ടിടം അലവിയൻ ശവകുടീരം ഇറാം ഉദ്യാനം 5000 വർഷങ്ങൾക്ക് മുമ്പുള്ള ഹെഗ്മാറ്റേൻ (എക്ബതാൻ) നഗരം ഇമാം (പഹ്‌ലവി) സ്ക്വയർ അൽവാന്ദ് പർവ്വതം മൊസാഫാരിയിലെ ഗ്രാൻഡ് ബസാർ അവലംബം ↑ ↑ Selected Findings of National Population and Housing Census 2011 Archived May 31, 2013, at the Wayback Machine .
↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഹമദ് ബിൻ ഖലീഫ അൽതാനി
ഷെയ്ഖ് ഹമദ് ബിൻ ഖലിഫ ബിൻ അബ്ദുല്ല ബിൻ ജാസ്സിം ബിൻ മൊഹമ്മെദ് അൽ താനി (ഇംഗ്ലിഷ്: Hamad bin Khalifa bin Hamad bin Abdullah bin Jassim bin Mohammed Al Thani ( അറബി : الشيخ حمد بن خليفة آل ثاني ‬ ; ജനനം 1 ജനുവരി 1952) 1995 മുതൽ 2013 വരെ ഖത്തർ ഭരിച്ച എമിർ ആയിരുന്നു.
അദ്ദേഹം അൽ താനി എന്ന ഖത്തറി രാജകുടൂംബാംഗമാണ്.
അദ്ദേഹത്തെ അച്ഛൻ എമിർ {Father Emir) എന്നാണ് ഖത്തറി സർക്കാർ ഇന്ന് അഭിസംബോധന ചെയ്യുന്നത്.
ഹബ്ബെൻ മൈക്കൽ ഇംഗ്ലീഷ് വിലാസം https://ml.wikipedia.org/wiki/Habben_Michael
എത്യോപ്യയിൽ ജനിച്ച എറിട്രിയൻ-ബ്രിട്ടീഷ് ഫാഷൻ മോഡലും സംരംഭകയുമാണ് ഹബ്ബെൻ മൈക്കൽ (ജനനം 7 ജനുവരി 1993).
അവർ R.O.A.D-യിലെ സഹസ്ഥാപകയാണ്.
എന്റർടൈൻമെന്റ് ഗ്രൂപ്പ്, കൂടാതെ R.O.A.D അക്കാദമി ആൻഡ് ട്രെയിനിംഗ് സെന്റർ, ലണ്ടൻ, യുകെ.
യുടെ റോയൽ സൊസൈറ്റി ഓഫ് ആർട്‌സിന്റെ ഫെല്ലോ ആയി പ്രവർത്തിക്കുന്നു.
1993 ജനുവരി 7 ന് എത്യോപ്യയിലെ അഡിസ് അബാബയിലാണ് മൈക്കൽ ജനിച്ചത്.